Ķēniņu iela (Rīga)
Šis raksts ir par ielu Rīgā. Par citām jēdziena Ķēniņu iela nozīmēm skatīt nozīmju atdalīšanas lapu. Ķēniņu iela ir iela Rīgā, Centra rajonā, Vecrīgas apkaimē. Ķēniņu iela savieno Mazo Smilšu ielu un Zirgu ielu. Iela ir 42 metrus gara. Kādreiz iela turpinājusies arī tālāk aiz Zirgu ielas, līdz Meistaru ielai, bet Otrā pasaules kara apšaudēs apbūve tika pārvērsta drupās. Drupas novāca un izveidoja Līvu laukumu. Iepriekš tā saukta par Mazo ielu, Mazo Ķēniņu ielu (vācu: Kleine Königstraße) un Mazo Komunālo ielu. Iela izveidojusies 16. gadsimtā pēc nocietinājumu nojaukšanas un gājusi gar Rīdziņas kreiso krastu.